EkBass/fiwiki-20250220-pages-articles huggingface dataset:
Ernie Schmidt

Ernie Schmidt on yhdysvaltalainen animaattori ja animaatio-ohjaaja, joka työskenteli uransa aikana 1970- ja 1980-luvulla Filmationin tuottamissa piirrossarjoissa, kuten Sport Billy, Lumikin uudet seikkailut, Blackstar, He- Man, She-Ra: Mahdin prinsessa ja BraveStarr. Sittemmin hän työskenteli Disneylla vuodesta 1983 lähtien animaattorina, ollen mukana animaatioissa kuten Ankronikka: Kadonneen lampun metsästäjät ja Nalle Puhin uudet seikkailut. ==Lähteet== * Luokka:Yhdysvaltalaiset animaattorit Luokka:Animaatio-ohjaajat Luokka:Syntymävuosi puuttuu Luokka:Elävät henkilöt
Marsh Lamore

Marshall Lamore on yhdysvaltalainen animaattori ja Emmy-ehdokkuuden saanut animaatio-ohjaaja. ==Ura== Lamore aloitteli animaation parissa vuonna 1968 työskennellessään Filmationilla animaattorina ja ohjaajana. Hän oli mukana tekemässä sarjoja kuten The Archie Show, The New Adventures of Batman, Sport Billy, The New Animated Adventures of Flash Gordon, Blackstar, He-Man, She-Ra: Mahdin prinsessa ja BraveStarr. Filmationin lopettaessa toimintansa Lamore työskenteli hetken useiden eri yhtiöiden tuottamissa animaatioissa, kuten Rude Dog and the Dweebs ja Pikkumuppetit, kunnes vuodesta 1990 lähtien hän on toiminut Disneylla ajoituksen ohjaajana, josta Lamore sai Emmy-ehdokkuuden työskennellessään Kim Possiblen parissa. Muita sarjoja ovat olleet Kummikarhut, Pilipalipilotit, Varjoankka, Hopon poppoo, Pieni merenneito, Nokkapokka ja Lilo & Stitch. ==Lähteet== * Luokka:Yhdysvaltalaiset animaattorit Luokka:Animaatio-ohjaajat Luokka:Syntymävuosi puuttuu Luokka:Elävät henkilöt
Shadowplay

Shadowplay on vuonna 1982 perustettu helsinkiläinen indierock-yhtye. Sen perustivat laulaja-pianisti Brandi Ifgray ja basisti Hande Virkki. Yhtye sai nimensä Joy Divisionin kappaleen mukaan. Shadowplayn ensimmäinen single "Night Porter" ilmestyi vuonna 1985. Yhtye oli mukana myös "Kill City" -elokuvan soundtrackilla. == Yhtyeen tarina == Levytysuran alkuaikoina rumpaliksi yhtyeeseen tuli Sidi Vainio, kitaristiksi Jari Alanko ja trumpettiin Marco Kosonen. Pian kitaristiksi vaihtui Björn Krause. Ifgray-Krause-Kosonen-Virkki- Vainio-kokoonpanolla julkaistiin 12 tuuman EP Shadowplay vuonna 1986. Myöhemmin yhtyeen rumpaliksi tuli Ykä Knuuttila ja kitaristiksi Timo Vikkula. Keväällä 1988 ilmestyi Shadowplayn debyyttialbumi Touch and Glow. Levyllä oli vierailevina soittajina Jimi Tenor ja Gabi Hakanen. Albumin ilmestymisen jälkeen Virkki lähti yhtyeestä ja hänet korvasi Jari Paulamäki. Shadowplay keikkaili Suomen ohella muun muassa Pariisissa, Berliinissä, Budapestissa ja New Yorkissa. Keväällä 1989 yhtye julkaisi singlen "Nightwood set-up", mutta yhtyeen toiminta loppui saman vuoden aikana. Vuonna 1992 Hande Virkki palasi yhtyeeseen ja Shadowplay aloitti keikkailun uudelleen. Keväällä 1992 ilmestyi 12-tuumainen EP "Dreams" ja elokuussa 1993 kakkosalbumi Eggs & Pop, jonka suomalaiset rock-kriitikot äänestivät vuoden 1993 parhaaksi albumiksi . Incandescent Records julkaisi levyn myös Yhdysvalloissa. Eggs & Popin jälkeen Vikkula jätti yhtyeen, mutta oli mukana kolmosalbumilla Raw Powder, joka ilmestyi keväällä 1997. Vuonna 2005 Stupido Records julkaisi koko Shadowplayn levytystuotannon kolmois-CD:nä nimellä Morgue - Complete recordings. 2000-luvulla Shadowplay on keikkaillut harvakseltaan. Yhtyeen kitaristina on toiminut Sam Shingler. == Diskografia == === Albumit === *Touch and Glow (Sonic Records, 1989) *Eggs & Pop (Twin Hits Records, 1993) *Raw Powder (Stupido Twins Records, 1997) === Kokoelmat === *Morgue (Stupido Records, 2005) === Singlet ja EP:t === *Night Porter (single, Max Rrose Productions, 1985) *Shadowplay (EP, Dekadenz, 1986 ) *Looking At The Trees (single, Sonic Records, 1988) *Nightwood Set-Up (single, Sonic Records, 1989) *Dreams (EP, Sonic Records, 1992) == Lähteet == * Shadowplayn arkistoitu virallinen kotisivu (Archive.org) * Shadowplay Finnmusic.netin tietokannassa ===Viitteet=== == Aiheesta muualla == * Shadowplayn poppikin oli melankolista Elävässä arkistossa * Morguen arvostelu Desibeli.netissä Luokka:Suomalaiset indie rock -yhtyeet
Ohranjyvä

thumb|Ravintola Ohranjyvä. Ohranjyvä on Tampereen keskustassa Näsilinnankadulla sijaitseva 65-paikkainen ruoka- ja anniskeluravintola. Ohranjyvän perusti Linkosuon leipomon kondiittorimestari Jussi Linkosuo entiseen myymälähuoneistoon Näsilinnankadulle maaliskuussa 1965, juuri ennen ensimmäisiä Suomessa järjestettyjä jääkiekon MM-kisoja. Ohranjyvä oli ensimmäisiä olutravintolakokeiluita Suomessa. 1980-luvun alussa Ohranjyvä siirtyi Alkon tytäryhtiölle Arctialle ja siltä 1997 Scandicille, joka oli kuitenkin kiinnostunut pitämään itsellään vain Arctian hotellit. Ohranjyvän nykyinen omistaja on Jaro Suosteen Jyväravintolat Oy. Ohranjyvän suosikkiannokset Puerto Ricon pannu ja Kanaa talon takaa houkuttelivat ihmisiä kauempaakin. Ohranjyvää tekivät tunnetuksi myös televisiossa työskentelevät kanta-asiakkaat, jotka edelleenkin viihtyvät ”o-studiollaan”. ==Muuta== Ohranjyvä on YLE TV2:n Kummeli-sketsiviihdesarjan uutisreportterihahmon Mauno Ahosen kantabaari. Kesäkuussa 2024 ravintolan entisen omistajayhtiön JV Europe Oy:n vastuuhenkilöt tuomittiin talousrikoksista. Heidän yhtiönsä omisti Ohranjyvän ja Mallashovin vain vuoden verran 2010-luvun lopulla, kunnes se haettiin konkurssiin. Tuomio ei ole lainvoimainen, vaan siitä voi valittaa. Ohranjyvän myöhemmillä omistajilla ei ole tekemistä asian kanssa. ==Lähteet== ==Aiheesta muualla== * Ohranjyvän kotisivut Luokka:Ravintolat Tampereella Luokka:Tammerkoski
Costești (Hunedoara)

Costești () on kylä Hunedoaran piirikunnassa, Transilvaniassa, Romaniassa lähellä Orăștien kaupunkia. Alueella sijaitsee arkeologisesti merkittävän daakialaisen linnoituksen rauniot, jotka ovat yksi Orăștie-vuorten kuudesta antiikin aikaisesta linnoituksesta. == Linnoitus == Costeștin linnoitus sijaitsi 518 metriä korkean Cetățuian kukkulan huipulla. Se koostui pääasiassa kahdesta kalkkikivestä rakennetetusta tornista, joissa oli majoitustilat, sekä varasto kellarissa. Kalkkikivitornien ympärille rakennettiin vielä neljä vartiotornia, jotka oli yhdistetty toisiinsa kivimuurilla.Area of Orestie mountains Ulkopuolelle oli pystytetty kaksinkertainen paaluaita vaikeuttamaan hyökkäystä linnoitukseen. Linnakkeen kaakkoispuolelle oli rakennettu jykevä kiviaita, mutta muualla miltei pystysuorat rinteet suojasivat tehokkaasti hyökkäyksiltä. Arkeologit ovat löytäneet alueelta myös ainakin neljä alttaria. Linnoitus rakennettiin ensimmäisellä vuosisadalla eaa. tai jaa. daakialaisten kuningas Burebistan ja Decebaluksen aikana. Se oli yksi tärkeimmistä linnoituksista Daakian puolustuslinjassa ja se suojasi Daakian pääkaupunkia Sarmizegethusaa koillisesta. Mutta huolimatta puolustusjärjestelmien vahvuudesta, roomalaiset onnistuivat valtaamaan ja tuhoamaan sen Daakian sotien aikana 100-luvun alussa. == Lähteet == Luokka:Daakian linnoitukset Luokka:Romanian maantiede
Ice Ages

Ice Ages on itävaltalaisen Richard Ledererin (Summoning) sooloprojekti. Sen tunnuksenomainen piirre on kappaleiden kolkkous ja synkät sanoitukset. Ice Ages on julkaissut viisi täyspitkää albumia. == Jäsenet == *Richard Lederer – Kaikki instrumentit == Diskografia == * Strike the Ground (1997) * This Killing Emptiness (2000) * Buried Silence (2008) * Nullify (2019) * Vibe of Scorn (2021) * Coma (2023) == Aiheesta muualla == * Ice Agesin viralliset kotisivut Luokka:Itävaltalaiset yhtyeet
Nina Garcia

thumb|Garcia vuonna 2012 Ninotchka "Nina" Garcia (s. 3. toukokuuta 1965, Barranquilla, Kolumbia) on toimittaja, kirjailija ja televisiokasvo. Hän on työskennellyt muotitoimittajana Elle-muotilehdessä ja siirtyi 2.9.2008 alkaen Marie Claireen. Hän toimii tuomarina Muodin huipulle -sarjassa. Garcia on kirjoittanut kaksi muotia käsittelevää kirjaa, The Little Black Book of Style (2007) ja The One Hundred: A Guide to the Pieces Every Stylish Woman Must Own (2008), jotka ovat HarperCollinsin julkaisemia. ==Lähteet== ==Aiheesta muualla== * *Nina Garcia Biography on the Official Project Runway website *Nina Garcia 2006 Interview Sidewalks Entertainment -sivustolla *US Magazine: Project Runway Judge Nina Garcia out at Elle Luokka:Yhdysvaltalaiset toimittajat Luokka:Yhdysvaltalaiset tietokirjailijat Luokka:Muotialan vaikuttajat Luokka:Vuonna 1965 syntyneet Luokka:Elävät henkilöt
Kaksivaihevirta

Kaksivaihevirta oli varhaisen 1900-luvun alun monivaiheinen vaihtovirran muoto. Siinä käytetään kahta virtapiiriä, joiden jännitteiden välillä on 90 asteen vaihe-ero. Tavallisesti virtapiirit käyttivät neljää johdinta, kahta molemmille vaiheille. Vähemmän yleisesti käytettiin myös kolmea johdinta, jolloin yhteinen johdin oli halkaisijaltaan suurempi. Kaksivaihevirran etuna oli, että se mahdollisti yksinkertaiset, itsestään käynnistyvät moottorit. Kaksivaihejärjestelmän kiertävän magneettikentän ansiosta sähkömoottorit pystyivät tarjoamaan vääntövoimaa nollanopeudesta alkaen, mikä ei ollut mahdollista yksivaiheisella induktiomoottorilla (ilman erillisiä käynnistystapoja.) Kolmivaihevirta vaatii vähemmän johdinmassaa samalle jännitteelle ja yleiselle virran määrälle verrattuna samalla kapasiteetilla varustettuun kaksivaiheiseen nelijohtimiseen virtapiiriin. ==Lähteet== * Fink, Donald G. & Wayne, Beaty H.: Standard Handbook for Electrical Engineers, Eleventh Edition, McGraw-Hill, New York, 1978, ISBN 0-07-020974-X * Houston, Edwin J. & Kennelly, Arthur: Recent Types of Dynamo-Electric Machinery, copyright American Technical Book Company 1897, published by P.F. Collier and Sons New York, 1902 Luokka:Sähkön ja elektroniikan historia
Sika (yhtye)

__EISISLUETT__ Sika oli 1980-luvun alussa toiminut valkeakoskelainen uuden aallon rockyhtye. Yhtye julkaisi Johannan kautta kolme singleä ja yhden albumin vuosina 1980-1981\. Tyttöjä, tyttöjä, tyttöjä -albumilla yhtyeen kokoonpanoon kuuluivat Timo Kuronen, Kari Paananen, Antti Karppi, Eero Sillanpää ja Veijo Rautia. Kuronen ja Sillanpää soittivat myöhemmin yhden singlen julkaiseessa Professorin koirassa ja Kuronen myös Rudissa taiteilijanimellä Guru. 1984 julkaistulla Sulfiittirock-LP:llä Sika esittää kappaleen ”Kameleontit”, jolla kosketinsoittimia soittaa Kikka Laitinen. == Diskografia == === Singlet === * "Kuin elokuvissa" (1980, Johanna) * "Viini, laulu ja naiset" (1980, Johanna) * "Paikallisessa ravitsemusliikkeessä" (1981, Johanna) === Albumi === * == Lähteet == * Sika Finnmusic.netin tietokannassa Luokka:Suomalaiset uuden aallon yhtyeet
Paris (rap-artisti)

Paris, oikealta nimeltään Oscar Jackson, Jr. (s. 29. lokakuuta 1967), on yhdysvaltalainen rap-artisti San Franciscosta, joka tunnetaan myös nimillä P-Dog sekä The Black Panther of Hip Hop. Hänet tunnetaan erityisesti radikaaleista poliittisista sanoituksistaan. Parisilla on taloustieteen alempi korkeakoulututkinto Kalifornian yliopistosta, Davisista. Vuonna 2006 Paris julkaisi ensimmäisen kokoelmalevynsä Paris Presents: Hard Truth Soldiers, Vol. 1, jolla esiintyvät muun muassa Public Enemy, The Coup, Dead Prez, Paris, T-K.A.S.H., Kam, The Conscious Daughters, Mystic, MC Ren, Sun Rise Above ja The S.T.O.P. Movement (Mobb Deep, Tray Deee, Soopafly, KRS-One, Defari, Daz, J-Ro, RBX, Bad Azz, WC, Dilated Peoples, Mac Minister, The Alchemist, Mack 10, Evidence, Everlast ja B-Real). == Diskografia == === Albumit === * 1990: The Devil Made Me Do It * 1992: Sleeping with the Enemy * 1994: Guerrilla Funk * 1998: Unleashed * 2003: Sonic Jihad * 2006: Rebirth of a Nation * 2006: Paris Presents: Hard Truth Soldiers * 2008: Acid Reflex === Videot === * The Devil Made Me Do It * The Days of Old * Outta My Life * Don’t Stop the Movement - Acid Reflex * Guerrilla Funk * Break the Grip of Shame * Assata’s Song * One Time fo’s Ya Mind ==Aiheesta muualla== Guerilla Funk Recordingsin viralliset kotisivut ==Lähteet== Luokka:Afroamerikkalaiset Luokka:Nation of Islam Luokka:Vuonna 1967 syntyneet Luokka:Yhdysvaltalaiset hip hop -artistit Luokka:Elävät henkilöt
Velikije Lukin piiri

Velikije Lukin piiri () on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 2 960 neliökilometriä ja asukkaita on 22 121 henkeä (2010). Vuonna 1927 perustetun piirin hallinnollinen keskus on Velikije Lukin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Velikije Lukin piiriin kuuluu 11 maalaiskuntaa: * Borki (ven. Борки) * Bukrovskaja (ven. Букровская; keskuspaikka Bukrovo-2, ven. Букрово-2) * Goritskaja (ven. Горицкая; keskuspaikka Rusanovo, ven. Русаново) * Kupui (ven. Купуй) * Lytšovo (ven. Лычёво) * Marjinskaja (ven. Марьинская; keskuspaikka Kartsevo, ven. Карцево) * Pereslegino (ven. Переслегино) * Poretšje (ven. Поречье) * Šelkovo (ven. Шелково) * Tšerpessa (ven. Черпесса) * Uspenskoje (ven. Успенское) Seudun pääelinkeino on maatalous, joka tuottaa maitoa, lihaa, munia, viljaa, vihanneksia, pellavaa ja perunaa. ==Lähteet== ==Aiheesta muualla== * Velikije Lukin piirin sivusto Luokka:Pihkovan alueen piirit
Harry Sinden

Harry James Sinden (s. 14. syyskuuta 1932, Kingston, Ontario, Kanada) on entinen jääkiekkoilija, joka loi urheilijauran jälkeen uran Boston Bruinsin NHL-seuran toimitusjohtajana, valmentajana ja puheenjohtajana. Hän valmensi myös Kanadan joukkuetta vuoden 1972 Summit Seriesissä. == Saavutuksia ja palkintoja == * Squaw Valleyssa hopeaa 1960 * Hockey Hall of Famessa vaikuttajana * IIHF Hall of Famessa pelaajana ==Aiheesta muualla== * Sinden Legends of Hockeyssa * Profiili Boston Bruinsin sivuilla Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Hockey Hall of Fame Luokka:Jääkiekon maailmanmestarit Luokka:Vuonna 1932 syntyneet Luokka:Elävät henkilöt
Uroboros (albumi)

__NOTOC__ Uroboros on Dir en greyn seitsemäs studioalbumi, joka on julkaistu Japanissa kolmena painoksena. Ensimmäinen on normaali 13 kappaletta sisältävä yhden levyn paketti, toinen on kahden levyn rajoitettu painos, joka sisältää normaalipainoksen sisältämän levyn lisäksi Unplugged-CD:n joka sisältää mm. ennenjulkaisemattoman version DOZING GREEN -kappaleesta, akustiset versiot kolmesta uudella levyllä julkaistuista kappaleista, sekä remasteroidut -ja japaninkieliset versiot GLASS SKIN:stä ja DOZING GREEN:stä. Kolmas on ns. Deluxe Limited Edition -boxi, sisältää kahden viimeksi mainitun CD:n lisäksi DVD:n ja kaksi vinyylilevyä, joissa on samat kappaleet kuin CD:illä. == Kappaleet == # # # # # # # # # # # # # == Arviot == * Allmusic: http://www.allmusic.com/album/r1441066 * About.com: http://heavymetal.about.com/od/cdreviews/fr/direngreyurobor.htm == Aiheesta muualla == * Uroboros discogs.com -sivustolla == Lähteet == Luokka:Vuoden 2008 albumit Luokka:Dir en greyn albumit
Christof Innerhofer

Christof Innerhofer (s. 17. joulukuuta 1984 Bruneck, Etelä-Tiroli, Italia) on italialainen alppihiihtäjä. Hän on maailmanmestari ja olympiamitalisti. ==Arvokilpailut== Innerhofer teki ensiesiintymisensä aikuisten arvokilpailuissa Åren MM-kisoissa 2007 sijoittuen syöksylaskussa 38:nneksi. Val d'Isèren MM-kilpailuissa 2009 hän oli supersuurpujottelussa neljäs jääden mitalista viiden sadasosasekunnin päähän. Syöksylaskussa hän sijoittui 11:nneksi.Kucera syöksyi yllätyskultaan Yle 7.2.2009 Viitattu 9.2.2009 Vancouverin olympialaisissa 2010 Innerhofer oli supersuurpujottelussa kuudes ja superyhdistetyssä kahdeksas. Garmisch-Partenkirchenin MM-kisoissa 2011 hän voitti supersuurpujottelussa kultaa, superalppiyhdistetyssä hopeaa ja oli pronssilla syöksyssä. Schladmingin MM-kisoissa 2013 hän sijoittui supersuurpujottelussa seitsemänneksi ja syöksylaskussa 14:nneksi. Sotšin olympialaisissa 2014 hän sai syöksystä hopeaa ja alppiyhdistetystä pronssia. Pyeongchangin olympialaisissa 2018 hän oli alppiyhdistetyssä neljästoista. Åren MM-kilpailuissa 2019 hän sijoittui supersuurpujottelussa neljänneksi ja syöksylaskussa 11:nneksi. Cortina d'Ampezzon MM-kilpailuissa 2021 hän oli syöksylaskussa kuudes ja alppiyhdistetyssä neljästoista. Pekingin olympialaisissa hän sijoittui alppiyhdistetyssä kymmenenneksi. ==Maailmancup== Innerhofer sijoittui maailmancupissa ensimmäisen kerran kymmenen parhaan joukkoon oltuaan yhdeksäs Bormion syöksykilpailussa joulukuussa 2007. Ensimmäisen voittonsa – ja palkintokorokepaikkansa – hän sai niin ikään Bormion syöksylaskussa 28. joulukuuta 2008. Samalla kaudella hän oli lisäksi kolmas Sestrieren yhdistetyn kilpailussa ja Åren supersuurpujottelussa. Supersuurpujottelucupissa hän sijoittui viidenneksi. Kaudella 2010–2011 Innerhofer oli kolmas Bormion syöksylaskussa ja voitti Banskon alppiyhdistetyn. Hän sijoittui maailmancupin kokonaiskilpailussa kahdeksanneksi ja yhdistetyn cupissa toiseksi. Kaudella 2011–2012 hän oli kolmas Wengenin syöksylaskussa ja voitti Schladmingin supersuurpujottelun. Kaudella 2012–2013 hän voitti Beaver Creekin, Wengenin ja Garmisch- Partenkirchenin syöksylaskut ja oli kolmas Kitzbühelin supersuurpujottelussa. Syöksylaskucupissa hän sijoittui neljänneksi ja maailmancupin kokonaiskilpailussa kymmenenneksi. Kaudella 2013–2014 hän sijoittui toiseksi Lenzerheiden syöksylaskussa. Kaudella 2015–2016 hän oli toinen Jeongseonin supersuurpujottelussa. Seuraavalla kaudella hän sijoittui toiseksi Kitzbühelin supersuurpujottelussa. Kaudella 2017–2018 hän oli toinen Åren finaalitapahtuman supersuurpujottelussa. Kaudella 2018–2019 hän sijoittui toiseksi Lake Louisen syöksylaskussa, Val Gardenan supersuurpujottelussa ja Bormion syöksylaskussa. Euroopan cupissa Innerhofer on voittanut kolme osakilpailua. == Lähteet == * === Viitteet === Luokka:Italialaiset alppihiihtäjät Luokka:Italialaiset olympiamitalistit Luokka:Vuonna 1984 syntyneet Luokka:Elävät henkilöt
Marie Claire

Marie Claire on kuukausittain ilmestyvä ranskalainen naistenlehti. Se on perustettu 1937, ja nykyisin sitä julkaistaan myös englanninkielisinä versioina Yhdysvalloissa, Isossa-Britanniassa ja Kanadassa sekä omakielisinä versioina Brasiliassa, Espanjassa, Etelä-Afrikassa, Etelä-Koreassa, Filippiineillä, Hollannissa, Hongkongissa, Intiassa, Italiassa, Japanissa, Kiinassa, Kreikassa, Malesiassa, Meksikossa , Romaniassa, Taiwanissa, Thaimaassa, Tšekissä, Turkissa, Unkarissa, Venäjällä, ja Virossa. Saksan miehityksen aikana Marie Clairen ilmestyminen lopetettiin kuten useimpien ranskalaisten lehtien. Se ei kuitenkaan alkanut ilmestyä uudestaan ennen kuin 1954, jolloin se ei enää ollut entiseen tapaan viikkolehti vaan alkoi ilmestyä kerran kuussa. ==Aiheesta muualla== * Marie Clairen sivusto Luokka:Ranskalaiset aikakauslehdet Luokka:Naistenlehdet
Slumgudgeon

Slumgudgeon oli lappeenrantalainen 1990-luvun alkupuoliskolla toiminut progressiivinen speed/grunge metal - yhtye. Yhtye julkaisi Subvertic Records -merkillä mini-CD:n "Durga" vuonna 1992 ja sen jälkeen kaksi albumia Stupido Twinsille. Vuonna 1996 laulaja-kitaristi Heikki Kärkkäinen ja kitaristi Marko Annala perustivat myöhemmin Mokoma-yhtyeen. == Kokoonpano == * Heikki Kärkkäinen – laulu, kitara * Marko Annala – kitara * Johnny Johansson – basso * Juhana "Pätkä" Rantala – rummut == Julkaisut == Studioalbumit * * EP:t * == Lähteet == * Slumgudgeon Finnmusic.netissä Luokka:Lappeenrannan musiikki Luokka:Suomalaiset metalliyhtyeet Luokka:Speed metal -yhtyeet
Elle

Elle on alkujaan ranskalainen naistenlehti, jota julkaistaan 45 erilaisena painoksena. Lehden perustivat Hélène Lazareff, Pierre Lazareff ja Marcelle Auclair 1945. Lehden nimi on suomeksi feminiinimuoto ranskan sanasta 'hän'. Daniel Filipacchi ja Jean-Luc Lagardère ostivat vuonna 1981 Hachetten, joka julkaisi myös silloin vaikeuksissa ollutta Elleä. Vuonna 1985 lehteä alettiin julkaista englanniksi Yhdysvalloissa ja Britanniassa. Sittemmin painosten ja kieliversioiden määrä on kasvanut. Hachette on sulautettu nyttemmin omistajayhtiö Lagardère Groupiin. Elle ilmoitti joulukuussa 2021 luopuvansa turkisten käytöstä kaikessa toimituksellisessa ja mainossisällössään koko maailmassa. ==Elle Suomessa== Suomessa Elle alkoi ilmestyä vuonna 2008. Ellen Suomen painoksen laajuudeksi ilmoitettiin vuodenvaihteen 2016–2017 tietojen perusteella 65 000 ja lehden lukijamääräksi 50 000, toisen lähteen mukaan 61 000 (elle.fi). Syksyllä 2017 Aller Media myi lehden Suomen painoksen Fokus Medialle. Lehden kustannus siirtyi Fokus Medialle vuoden 2018 alussa. Ellen julkaiseminen Suomessa päättyi helmikuussa 2020. == Lähteet == ==Aiheesta muualla== *Ranskan Ellen kotisivu (elle.fr) *Elle International Network: 45 editions around the world Luokka:Ranskalaiset aikakauslehdet Luokka:Naistenlehdet
Chariots

Chariots on Under Code Production -yhtiöön kuuluva japanilainen aggressiivista taidetta soittava yhtye. Yhtyeen keulahahmona toimii Under Coden tuottajan, Kisakin johtaman edesmenneen Phantasmagoria -yhtyeen laulaja, Riku (ent.nimeltään Kenji), joka laulamisen ohella sanoittaa kaikki yhtyeen kappaleet. Säveltämisestä vastaavat pääasiassa pääkitaristi Akito (ex. Pashya) sekä taustakitaristi Tomo (ex. the Pumpkin Head). Yhtye on ollut aktiivisena loppuvuodesta 2007. Lyhyestä olemassaolostaan huolimatta Chariots on saanut kasatuksi monta singleä ja kaksi minialbumia. Ensimmäisen singlensä Chariots julkaisi jo ennen vuodenvaihdetta. Tämän jälkeen yhtye käynnisti neljän kuukauden julkaisukampanjan, jonka aikana se sai julkaistuksi kolme singleä, nimeltä Yui, Ware/Ga ja Doku. Julkaisukampanjan viimeisenä kuukautena ilmestyi Son-dvd, joka sisältää kolme musiikkivideota kolmen viimeksi julkaistun singlen yhdestä kappaleesta. Muutamaa kuukautta myöhemmin Chariots ilmoitti jälleen uudesta kahden kappaleen singlestä nimeltä ”Trigger”, joka ilmestyi kahtena painoksena. Samalla yhtye ilmoitti julkaisevansa ensimmäiset minialbuminsa, Sabitsuita Juudan ja Itsetsuita Juukou. Fanien yllätykseksi basisti Yuuri ilmoitti jättävänsä yhtyeen joulukuussa pidetyn konsertin jälkeen. Samaan aikaan Chariotsun muut jäsenet ilmoittivat jäävänsä tauolle, joka ei kuitenkaan kestänyt kauan, sillä yhtye oli ilmoittanut löytäneensä uuden basistin, Lokin (ex. the Pumpkin Head). Lisäksi yhtye on julkistanut tietoa uudesta singlestään sekä ensimmäisestä konsertti-dvd:stä, joka sisältää joulukuussa pidetyn konsertin sekä muuta materiaalia. ==Diskografia== === Albumit === * Package (2010) === Minialbumit === * Sabitsuita Juudan (2008) * Itetsuita Juukou (2008) === Singlet === * Jade / cold pray [TYPE A & B] (2007) * Yui (2008) * Ga (2008) * Doku (2008) * Trigger [TYPE A & B] (2008) * Ablaze my sorrow (2009) === DVD:t === * Chariots DVD CLIPS Son (25.6.2008) * Jyusei, soko kara hajimaru. (18.2.2009) Luokka:Japanilaiset yhtyeet
Fuad Rouhani

Fuad Rouhani (23. lokakuuta 1907 Teheran, Persia – 30. tammikuuta 2004 Lontoo, Britannia) oli iranilainen virkamies ja OPECin pääsihteeri 21. tammikuuta 1961 – 30. huhtikuuta 1964. Hän on ainoa iranilainen OPECin pääsihteeri. == Elämäkerta == Rouhani meni nuorena töihin Iranin öljyteollisuuteen, joka oli tuolloin Britannian hallinnassa. Hän työskenteli Anglo-Persian Oil Companyssä, joka oli ensimmäinen öljyä Iranista löytänyt yhtiö. Yhtiöstä tuli myöhemmin British Petroleum. Rouhani hankki asianajajan koulutuksensa Lontoosta ja Pariisista. Hän hankki kaksi lakitieteen tutkintoa Lontoon yliopistosta vuonna 1937. Rouhani toimi Iranin hallituksen neuvonantajana, kun se kansallisti Anglo-Persian Oil Companyn vuonna 1951. Myöhemmin hän neuvoi šaahi Mohammad Reza Pahlavia öljyalan kysymyksissä. Kun OPEC perustettiin 1961, Rouhanista tuli järjestön ensimmäinen pääsihteeri. Tehtävässä hän joutui toimimaan järjestön jäsenten erilaisten tavoitteiden sovittelijana. Vuonna 1964 Rouhanin seuraajaksi tuli irakilainen Abd ar-Rahman al-Bazzaz, joka kannatti radikaalimpaa politiikkaa ja islamia. Rouhani toimi šaahin neuvonantaja vuosina 1965–1968, ja samaan aikaan hän jatkoi oikeustieteellisiä opintoja ja valmistui tohtoriksi Pariisin yliopistosta vuonna 1968. Hän toimi pääsihteerinä järjestössä, joka ajoi Iranin, Pakistanin ja Turkin taloudellista yhteistyötä. Iranin vallankumouksessa Rouhanin omaisuus takavarikoitiin, ja vuonna 1979 hän muutti Geneveen ja sieltä edelleen Lontooseen, jossa hän kuoli 96-vuotiaana. Rouhani ei ollut erityisen uskonnollinen. Hän kuitenkin kirjoitti useita islamia koskevia kirjoja. Lisäksi hän käänsi persiaksi muun muassa Platonia ja C. G. Jungia. Rouhani soitti taria ja oli taitava pianisti. Hän oli mukana perustamassa Teheranin sinfoniaorkesteria. Hänen puolisonsa oli Rohan Rouhani, ja heillä on kaksi tytärtä Guitty Hosseinpour ja Negar Diba. ==Lähteet== *Fuad Rouhani, 96; Elected First Secretary General of OPEC, New York Times Luokka:Iranilaiset poliitikot Luokka:OPEC Luokka:Vuonna 1907 syntyneet Luokka:Vuonna 2004 kuolleet
Päärynäjättikelppi

Päärynäjättikelppi eli päärynälevä (Macrocystis pyrifera) on makrolevä, joka voi kasvaa jopa 60 metriä pitkäksi. Se on suurikokoisin tunnettu levälaji ja samalla suurin koko Chromalveolata-kunnan edustaja. Se on yksi viidestä levälajista, joiden metsämäisiä kasvustoja kutsutaan kelppileväksi. Päärynälevien rakenne on kehittynyt varsin erikoistuneeksi: niiden sekovarsi muistuttaa suuresti kasvien juuria, vartta ja lehtiä. Tämä on hyvä esimerkki rinnakkaisista, toisistaan riippumattomista evoluutioprosesseista. Päärynäjättikelppiä tavataan Pohjois-Amerikan Tyynenmeren puoleisella rannikolla. Se viihtyy alle 40 metrin syvyydessä vesissä, joiden lämpötila pysyy 20 asteen kylmemmällä puolella, mutta lämpimämmässä kuin 5 astetta. Päärynäjättikelppiyksilö voi elää 4–10 vuotta ja sen yksittäinen verso 6–12 kuukautta. Päärynäjättikelppi sisältää paljon jodia, kaliumia ja muita hivenaineita. Sitä on kerätty 1900-luvun alussa potaskan raaka-aineeksi ja nyttemmin muun kemianteollisuuden ja elintarviketuotannon käyttöön.Giant Bladder Kelp Päärynäjättikelppi kasvaa huomattavan nopeasti, parhaimmillaan 30 cm päivässä.Algaebase == Lähteet == Luokka:Ruskolevät
Levylaulaja

Levylaulaja on Kari Peitsamon vuonna 1980 julkaistu kuudes albumi. Levy on Peitsamon ensimmäinen albumi, joka julkaistiin Johannan kautta Love Recordsin mentyä konkurssiin edellisenä vuonna. Kappaletta "Ei kiveä kiven päälle" käytettiin vuonna 1984 Douglas Adamsin kuunnelmasarjan Linnunradan käsikirja liftareille viidennessä osassa Milliwaysin, maailmanlopun ravintolan, taustamusiikkina. ==Levyn kappaleita muiden esittäminä== Vuonna 1980 Agents- yhtye nauhoitti omat versionsa viidestä levyn kappaleesta käyttäen pohjamateriaalina Peitsamon nauhoituksia. Kappaleet julkaistiin vuonna 2003 albumilla In the Beginning - Johanna Years 1979-1984. Sipe Santapukki on levyttänyt version kappaleesta "Ritari Q". Myös Peitsamon kappaleiden soittamiseen erikoistunut Aku Ankkuli -yhtye on levyttänyt omia versioitaan monista levyn kappaleista. ==CD-julkaisu== Vuonna 2004 julkaistulla levyn CD- versiolla on mukana demoversiot kappaleista "DM" ja "Loistohotelli" sekä alkuperäistä pidempi versio alun perin vuonna 1979 Kultakuoriainen-singlellä julkaistusta kappaleesta "Lentokone talon yllä". CD-versio on Esa Santosen uudelleen masteroima. Masteroinnissa on käytetty Microvox-studion alkuperäistä Osmo Monosen modifioimaa Revox A77-nauhuria.CD-julkaisun sisäkansi == Kappaleet == === A-puoli === # # # # # # # # # # # === B-puoli === # # # # # # # # # # # === CD-versio === # * # # Kaikki sävellykset, sanoitukset ja sovitukset Kari Peitsamo == Tekijät == * Kari Peitsamo – kitara, laulu; huuliharppu (A5), basso sekä rummut (kappaleet 23–25) * Pekka Nurmikallio – tuottaja, äänittäjä (Microvox-studio, 1980) * Heikki Silvennoinen – tuottaja, äänittäjä (JJ-studio, 1979, kappaleet 23–25) ==Lähteet== Luokka:Kari Peitsamon albumit Luokka:Vuoden 1980 albumit
Paris (täsmennyssivu)

Paris voi tarkoittaa ainakin seuraavia: * Paris, Ranskan pääkaupungin Pariisin nimi useilla kielillä, mm. ranskaksi * Paris, kreikkalaisen mytologian Troijan prinssi * sudenmarjat (Paris), kasvisuku, johon kuuluu mm. sudenmarja (Paris quadrifolia) * Paris, ranskalainen elokuva vuodelta 2008 * FC Paris (1912), Ranskan merivoimien taistelulaiva == Henkilönnimet == * Paris, etunimi * Paris, sukunimenä: ** Aimé Paris (1798–1866), ranskalainen pikakirjoitusjärjestelmän ja muistitekniikoiden kehittäjä ** Bob Paris (s. 1960), yhdysvaltalainen kehonrakentaja ** Dominik Paris (s. 1989), italialainen alppihiihtäjä ** Jerry Paris (1925–1986), yhdysvaltalainen näyttelijä ja ohjaaja ** Simone Paris (1909–1985), ranskalainen elokuva- ja teatterinäyttelijä ** Tito Paris (s. 1963), kapverdeläinen muusikko ** Twila Paris (s. 1958), yhdysvaltalainen laulaja, lauluntekijä ja pianisti * Paris, taiteilijanimenä: ** Paris, oik. Oscar Jackson, Jr. (s. 1967), yhdysvaltalainen rap-artisti == Musiikki == * Paris, The Curen livealbumi vuodelta 1993 * Paris, Paris Hiltonin debyyttialbumi vuodelta 2006 * Paris, Rammsteinin albumi vuodelta 2017 * Paris, Supertrampin albumi vuodelta 1980 * Paris, Zazin albumi vuodelta 2014 * ”Paris”, The Chainsmokersin kappale vuodelta 2016 == Paikkakuntia Yhdysvalloissa == *New Paris (Indiana) *New Paris (Ohio) *New Paris (Pennsylvania) *Paris (Arkansas) *Paris (Idaho) *Paris (Illinois) *Paris (Kalifornia), nykyään Loraine *Paris (Kentucky) *Paris (Maine) *Paris (Michigan) *Paris (Missouri) *Paris (New York) *Paris (Ohio) *Paris (Pennsylvania) *Paris (Tennessee) *Paris (Texas) *Paris (Virginia) *Paris (Grant County (Wisconsin) *Paris (Kenosha County (Wisconsin) *Paris Township (Michigan) *South Paris (Maine) *St. Paris (Ohio) *West Paris (Maine) *Beresford (South Dakota), aiemmin Paris, Dakota Territory
The Soul Investigators

The Soul Investigators on suomalainen vuonna 1997 perustettu funk/soulyhtye. Alkuperäiskokoonpanon muodostivat Pete Toikkanen (kitara), Sami Kantelinen (basso), Jukka Sarapää (rummut) ja Antti Määttänen (urut). Yhtyeen ensimmäiset kaksi singleä julkaistiin Jive-merkillä vuonna 1998 ja silloin kokoonpanon nimenä oli Calypso King & The Soul Investigators. Vuonna 1998 yhtye aloitti yhteistyön DJ Didierin (Didier Selin) kanssa ja vuonna 2001 ilmestyi yhtyeen ensimmäinen albumi Soul Strike! Soul Fire -merkillä. Vuonna 2000 perustettu Timmion Records levymerkki aloitti julkaisutoimintansa. Calypso King & The Soul Investigators julkaisi 2002 albumin Home Cooking Timmion-merkillä. Yhtyettä vahvisti nyt torvisektio: Lasse Tolvanen saksofoni, Eero Savela trumpetti ja Erno Haukkala pasuuna. Yhtyeen nimi lyheni nykyiseen muotoonsa. Vuonna 2004 australialainen Invada Records julkaisi The Soul Investigators -kokoelman Fat Slice O' Funk. The Soul Investigators aloitti yhteistyön Nicole Willisin kanssa vuonna 2003. Nicole Willis & The Soul Investigators-yhtyeen ensimmäinen levy julkaistiin vuonna 2005. == Diskografia == === Albumit === * Calypso King & The Soul Investigators: Soul Strike! (Soul Fire, 2001) * Calypso King & The Soul Investigators: Home Cooking (Timmion, 2002) * Fat Slice O' Funk (Invada Records, 2004) * Nicole Willis and The Soul Investigators: Keep Reachin Up (Timmion, 2005) * Nicole Willis & The Soul Investigators: Tortured Soul (Timmion, 2013) * Myron & E with The Soul Investigators: Broadway (Stones Throw, 2013) * Nicole Willis & The Soul Investigators: Happiness In Every Style (Timmion, 2015) == Lähteet == * * The Soul Investigators Finnmusic.netin tietokannassa Luokka:Suomalaiset funkyhtyeet Luokka:Suomalaiset soulyhtyeet
Herman Van Rompuy

Herman Van Rompuy (; s. 31. lokakuuta 1947 Etterbeek, Belgia) on kristillisdemokraattinen flaamipoliitikko, joka toimi Eurooppa-neuvoston ensimmäisenä pysyvänä puheenjohtajana vuosina 2009–2014. Hänen ensimmäinen 2,5-vuotinen virkakautensa alkoi 1. joulukuuta 2009. Maaliskuussa 2012 hänet valittiin jatkokaudelle, joka jatkui marraskuun loppuun 2014. Van Rompuy toimi Belgian pääministerinä 2008–2009, mitä ennen hän oli Belgian parlamentin eli edustajainhuoneen puheenjohtaja. Hän toimi vuosina 1993–1999 talousarviosta vastaavana varapääministerinä. Vuonna 2004 Van Rompuy nimitettiin valtioministeriksi eli jäseneksi Belgialaisten kuninkaan johtamaan kruununeuvostoon, jonka muut jäsenet ovat maan hallituksen ministerit. Neuvosto on kokoontunut vain viidesti, viimeksi 1960. Myös Van Rompuyn nuorempi veli Eric Van Rompuy on myös poliitikko ja toimi ministerinä Flanderin hallituksessa vuosina 1995–1999. == Pääministerinä == Yves Letermen hallituksen kaaduttua joulukuussa 2008 Fortis-pankkia koskeneen jupakan johdosta kuningas Albert II nimitti entisen pääministerin Wilfried Martensin selvittämään edellytyksiä uudelle hallitukselle. Hänen työnsä pohjalta kuningas pyysi 28. joulukuuta 2008 Herman Van Rompuyta muodostamaan uuden hallituksen. Belgian lehdistön mukaan Martensin päätehtävänä oli nimenomaan saada suostuteltua Van Rompuy hyväksymään hallitusvastuu. Van Rompuyn johtama hallitus aloitti 30. joulukuuta 2008. Marraskuussa 2009 Van Rompuy valittiin ensimmäiseksi pysyväksi Eurooppa-neuvoston puheenjohtajaksi. Belgialaisten kuningas Albert II hyväksyi Van Rompuyn eronanomuksen 25. marraskuuta, ja nimitti Yves Letermen hänen seuraajakseen. ==Kritiikki== Vuonna 2011 brittiläinen europarlamentaarikko Gerard Batten esitti kirjallisen kysymyksen Rompuyn osallistumisesta kansainvälisten johtajien salaiseen Bilderberg-ryhmän kokoukseen. == Kunnianosoituksia == * Leopoldin ritarikunta (Belgia, 2009) * Nousevan auringon ritarikunta (Japani, 2016) * Kansallisritarikunta (Benin, 2014) * Orania-Nassaun ritarikunta (Alankomaat, 2014) * Valkoisen kaksoisristin ritarikunta (Slovakia, 2014) * Romanian tähden ritarikunta (Romania, 2013) * Norsunluurannikon kansallinen ritarikunta (Norsunluurannikko, 2012) * Kunnialegioona (Ranska, 2011) Lähde: Vuonna 2015 kuningas Philippe aateloi Van Rompuyn kreiviksi. Titteli on henkilökohtainen. == Teokset == * De kentering der tijden, Lannoo, 1979 * Hopen na 1984, Davidsfonds, 1984 * Het christendom. Een moderne gedachte, Davidsfonds, 1990 * Vernieuwing in hoofd en hart. Een tegendraadse visie, Davidsfonds, 1998 * De binnenkant op een kier. Avonden zonder politiek, Lannoo, 2000 * Dagboek van een vijftiger, Davidsfonds, 2004 == Lähteet == == Aiheesta muualla == * Herman Van Rompuyn kotisivut Luokka:Eurooppa-neuvoston puheenjohtajat Luokka:Belgian pääministerit Luokka:Euroopan unionin vaikuttajat Luokka:Vuonna 1947 syntyneet Luokka:Elävät henkilöt Luokka:Seulonnan keskeiset artikkelit Luokka:Kreivit
Under Code Production

Under Code Production on uraansa aloitteleviin indie -bändeihin keskittynyt japanilainen levy-yhtiö, jonka perustajana toimii Tadashi Kisaki Matsuura. Kisaki tunnetaan tuottajan roolin lisäksi monista musiikkiprojekteistaan, sekä erityisesti viimeiseksi jääneen bändinsä, Phantasmagorian basistina, sanoittajana ja säveltäjänä. Levy-yhtiö toimi aluksi nimellä Matina, mutta siirtyi myöhemmin nykyiseen nimeensä. Levy-yhtiön tunnetuimpia bändejä Phantasmagorian lisäksi ovat mm. SIVA, Nega, ClearVeil sekä Phantasmagorian laulajan uusin bändi nimeltä chariots. Nyt Kisaki aloitti vuoden 2010 alussa bändin nimeltä LIN - the end of corruption world - Phantasmagoriasta ja chariotsista tutun Rikun kanssa. Tunnetuimpia Under Codelta lähteneitä ovat Vidoll ja 12012. Luokka:Japanilaiset levy-yhtiöt
Trapanin maakunta

Trapanin maakunta (, ) on maakunta Sisilian alueella Italiassa. Trapanin maakunnan pinta-ala on 2 470 km2 ja asukasluku vajaat 440 000\. Maakunta muodostuu 24 kunnasta, ja sen pääkaupunki on Trapani. Trapanin maakunta sijaitsee Sisilian länsiosassa rajoittuen idässä Palermon metropolikaupunkiin ja kaakossa Agrigenton maakuntaan sekä etelässä, lännessä ja pohjoisessa Välimereen. Myös läheiset Pantellerian saari sekä Egadisaaret kuuluvat Trapanin maakuntaan. Pääkaupungin lisäksi muita merkittäviä turistikohteita ovat muun muassa Segesta, Gibellina, Erice, Castelvetrano, Alcamo, Marsala, Mazara del Vallo, Castellammare del Golfo ja Mozia. Trapanin maakunnassa tuotetaan viiniä enemmän kuin koko Toscanan ja Piemonten alueilla. == Lähteet == == Aiheesta muualla == *Virallinen sivusto *
Spiha

Spiha oli suomalainen vuosina 1998–2005 toiminut psykedeelinen stoner rock -yhtye. Se julkaisi urallaan kaksi studioalbumia ja yhden livealbumin. Spiha oli kokoonpanona ollut olemassa aiemminkin, mutta levytysuran tehneessä muodossa sen perustivat Timo Paavola ja Henri Fagerholm syyskuussa 1998, jolloin he pyysivät yhteen laulajaksi Henri Lönnrotia. Ensiesiintyminen oli uudenvuoden päivänä 1999 Semifinalissa Helsingissä. Metamorphos-levymerkillä äänitettiin Mikko Karmilan johdolla EP Tooth Helmet, joka ilmestyi tammikuussa 2001. Hajoamisensa jälkeen yhtye kasattiin vuoden 2010 aikana uudelleen ja ensimmäiset esiintymiset tapahtuivat alkuvuodesta 2011 (mm. Trash Fest IV -festivaalit). Spiha on esiintynyt tasaisin väliajoin vuoden 2012 kesän jälkeen, jolloin yhtye toimi aktiivisemmin. Kokoonpanon vakiintuminen on ollut hektistä. Viimeisin levyttäneen kokoonpanon keikka oli tammikuussa 2017 Jimsonweedin kanssa Helsingin Tavastia-klubilla. Vuonna 2017 laulajaksi vaihtui Janne Kauppi (Humangod), jonka kanssa yhtye teki yhteistyötä vuoden 2019 helmikuuhun asti. Tuolloin Spiha teki muutamia keikkoja muun muassa Tavastialla. Helmikuussa 2019 laulajaksi vaihtui Mikky Lovejoy (Rus) (FLASH), tällöin kokoonpano on Timo Paavola (basso), Pätkä Rantala (rummut], Ilkka Pajunen (kosketinsoittimet), Mikko "Junza" Juntunen (kitarat), Otso "Ode" Summanen (kitarat) ja Mikky Lovejoy (laulu). Yhtyeen ensimmäinen julkinen esiintyminen on Pietarissa, Venäjällä. == Alkuperäiskokoonpano == * Timo Paavola – rummut, laulu (1994-), kitara (2016), basso (2016-) * Henri Fagerholm – bassokitara (1998-2005) * Henri "Nenne" Lönnrot – laulu (1998-2017) * Mikko Juntunen – kitara (2000-) *Juhana Rantala – rummut (2000-) * Ilkka Pajunen – kosketinsoitin (1998) ==Vuoden 2012 kokoonpano== Lähde: Spiha yhdisti voimansa Idolsista tutun Anna Paateron kanssa, Archive.is. Suosikki 21.3.2012. Viitattu 30.4.2024. * Henri Lönnrot (Henry Lee Roots) – laulu * Mr Hector Weed – soolokitara * Sam Sinster – rummut * JJ.Vicious – bassokitara * Timo Paavola (Daemon P.A.Volume) – rytmikitara * Ilkka Pajunen (Dr Electric House) – kosketinsoitin ==Vuoden 2017 kokoonpano== Janne Kauppi - laulu *Ode Summanen - kitarat *Junza Juntunen - kitarat *Ilkka Pajunen - koskettimet *Pätkä Rantala - rummut *Timo Paavola -basso ==Vuoden 2019 kokoonpano== *Mikky Lovejoy - laulu *Ode Summanen - kitarat *Junza Juntunen - kitarat *Ilkka Pajunen - koskettimet *Pätkä Rantala - rummut *Timo Paavola -basso == Diskografia == * * * * == Lähteet == * Sphihan Facebook-sivu ===Viitteet=== Luokka:Suomalaiset psykedeeliset rockyhtyeet Luokka:Stoner rock -yhtyeet
Alyson Court

Alyson Court (s. 9. marraskuuta 1973 Toronto, Ontario) on kanadalainen näyttelijä, joka muistetaan parhaiten lapsinäyttelijänä ja useista äänirooleista. ==Ura== Alyson teki ensimmäisen roolinsa televisiossa vuonna 1985 sarjassa Seesamikadun kaverit: Iso lintu pulassa. Samana vuonna Court teki jo ensimmäisen ääniroolinsa Ewokit-piirrossarjaan. Tämän jälkeen hän ääninäytteli Lydia Deitzia animaatiossa Beetlejuice ja Marvelin sarjakuvista tuttua Jubileeta piirrossarjassa X-Men. Sittemmin Court on esiintynyt tasaisesti näytelmärooleissa ja animaatioissa äänenä. Hän muun muassa sai Gemini-ehdokkuuden televisiosarjan The Big Comfy Couch jaksosta ”Clowning in the Rain”. Court ääninäyttelee Claire Redfieldiä peleissä Resident Evil 2, Resident Evil Code: Veronica, Resident Evil: The Darkside Chronicles ja Resident Evil: Operation Raccoon City sekä elokuvassa Resident Evil: Degeneration. Myös Yoko Suzuki pelissä Resident Evil Outbreak on Courtin ääninäyttelemä. ==Lähteet== * Alyson Court TV.comissa ==Aiheesta muualla== * Alyson Court Childstarlets.comissa Luokka:Lapsinäyttelijät Luokka:Kanadalaiset televisionäyttelijät Luokka:Kanadalaiset ääninäyttelijät Luokka:Vuonna 1973 syntyneet Luokka:Elävät henkilöt
Etterbeek

Etterbeek on kunta Brysselin alueella Belgiassa. Kunnassa on 45 655 asukasta (2013), ja sen pinta-ala on 3,15 neliökilometriä. Etterbeek muodostettiin vuonna 1673, kun Espanjan Kaarle II teki siitä paronikunnan hallitessaan Espanjan Alankomaita. Ranskan valtakaudella Etterbeekin asemaksi vakiintui kunta. Kongon entinen pääministeri Moise Tšombe on haudattu Etterbeekin hautausmaalle. ==Aiheesta muualla== Luokka:Brysselin pääkaupunkialueen kunnat
Larry Houston

Larry Houston on yhdysvaltalainen animaattori, tuottaja ja animaatio-ohjaaja, joka on työskennellyt animaation parissa vuodesta 1980 lähtien. Enimmäkseen hän on ollut eri Marveliin perustuvien animaatioiden parissa, kuten Hämähäkkimies, Spider-Man and His Amazing Friends, Hulk, Pryde of the X-Men, X-Men ja Ultimate Avengers 2. Näiden lisäksi muita sarjoja ovat olleet Thundarr barbaari, Action Force, Action Force: The Movie, Turtles – mutanttikilpikonnat, RoboCop, Kapteeni Planeetta, RoboCop: Alpha Commando ja Prätkähiiret. ==Lähteet== * Luokka:Yhdysvaltalaiset animaattorit Luokka:Yhdysvaltalaiset televisiotuottajat Luokka:Animaatio-ohjaajat Luokka:Syntymävuosi puuttuu Luokka:Elävät henkilöt
Ampumahiihdon Suomen-mestaruuskilpailut 1990

Ampumahiihdon Suomen-mestaruuskilpailut 1990 pidettiin Säkylässä. ==Miehet== === 10 km === Sija Kilpailija Aika/ohilaukaukset 1 Seppo Suhonen, 31.54 / 1–0 2 Timo Ronkanen 31.55 / 1–0 3 Antero Lähde 32.02 / 0–1 === 20 km=== Sija Kilpailija Aika/ohilaukaukset 1 Antero Lähde 1.08.35 / 0–1–0–1 2 Vesa Hietalahti 1.09.14 / 1–0–0–1 3 Harri Eloranta 1.09.49 / 2–1–0–0 ==Naiset== === 7,5 km=== Sija Kilpailija Aika/ohilaukaukset 1 Pirjo Mattila 28.39 / 0–1 2 Tuija Vuoksiala 29.12 / 0–3 3 Seija Hyytiäinen 29.56 / 0–3 === 15 km=== Sija Kilpailija Aika/ohilaukaukset 1 Pirjo Mattila 1.01.32 / 1–0–1–0 2 Päivi Kallio 1.02.49 / 1–0–2–0 3 Seija Hyytiäinen 1.03.33 / 2–1–0–2 == Lähteet == * Kimmo Pietiläinen: Kansalaiskalenteri 1991, WSOY 1990, s. 519–520 1990 Suomen-mestaruuskilpailut Luokka:Säkylä
Stalker (yhtye)

Stalker on alun perin vuosina 1980-1991 toiminut raahelainen rockyhtye. Alkuperäisessä kokoonpanossa soittivat Ilkka ”Ile” Nordström (laulu ja huuliharppu), Kauko Ilkko (kitara), Veikko Manninen (kitara), Timo Järvelä (basso) ja Martti Sovio (rummut). Yhtye sai nimensä Andrei Tarkovskin Stalker- elokuvan (1979) mukaan. Stalker onnistui saamaan kappaleensa ”Meidän vapaus” Selecta-levy-yhtiön Vaahtopäät II -kokoelmalle vuonna 1981. Debyyttialbumi Ei kenenkään maalla julkaistiin Poko Rekordsin kautta elokuussa 1985. Albumin tuotti Eppu Normaalin Pantse Syrjä. Stalker kiersi ympäri Suomea ja teki yhteiskeikkoja muun muassa Juice Leskisen ja Eppu Normaalin kanssa, mutta jatkuvat miehistönvaihdokset haittasivat toimintaa: vuosien varrella Stalkerissa on soittanut 19 muusikkoa. 1980-luvun loppupuolella Stalker julkaisi muutamia singlejä. Yksi näistä oli yhteissingle ”Tension in the air”/”Blinds crosscrusade” neuvostoliittolaisen Provincea-yhtyeen kanssa. Vuonna 1990 ilmestyi Stalkerin toinen albumi Kultahiekkaa, nyt CBS-merkillä. Albumilla soittivat Nordström, Ilkko, basisti Janne Huotari ja kitaristi Harri Nyman. Helsingin Sanomien Markku Fagerlund piti levyn teknistä tasoa hyvänä, mutta mahtipontista musiikkia moneen kertaan kuultuna. Hän antoi albumille kaksi tähteä viidestä. Pian kakkosalbumin ilmestymisen jälkeen Stalker hajosi. 2000-luvulla Stalker esiintyi silloin tällöin. Kokoonpanossa soittivat laulaja Ilkka Nordström, kitaristit Kauko Ilkko ja Pekka Kolehmainen, basisti Kessu Raatikainen, rumpali Pasi Tyybäkinoja ja kosketinsoittaja Juho Ilkko. Laulaja Ilkka ”Ile” Nordström kuoli kotonaan Raahessa 29. tammikuuta 2021. Hän oli syntynyt 1964. == Diskografia == * * == Lähteet == * Stalker Finnmusic.netin tietokannassa ===Viitteet=== == Aiheesta muualla == * http://www.raahenmusiikki.fi/extra/stalker.htm Luokka:Suomalaiset rockyhtyeet
Lady Escape

Lady Escape on helsinkiläinen indie rock -yhtye, joka perustettiin 2004. Yhtyeen kokoonpano on pysynyt koko sen uran ajan samana. Lady Escape ammentaa musiikkiinsa vaikutteita varsin laajasti. Usein vertaukset kääntyvät yhdysvaltalaisten vaihtoehtorock-yhtyeiden puoleen. Yhtye on julkaissut kaksi albumia sekä kaksi ep-levyä. Debyyttialbumi Unsung Land julkaistiin 16. syyskuuta 2009. Bändin ensimmäinen albumi sai pääosin positiivisia arvioita ja toi yhtyeelle kohtalaisesti näkyvyyttä. Yhtyeen toinen albumi, Festive Hearts julkaistiin 4. huhtikuuta 2012. Albumi vei yhtyeen sointia selkeästi kokeellisempaan ja monipuolisempaan suuntaan.http://www.noise.fi/paivaannos- lady-escape-festive-hearts/ Festive Hearts sai pääosin erittäin hyviä arvioita Suomen musiikkimediassa.http://www.soundi.fi/arvostelut?nid=14177&levyarvostelu;=Lady+Escape_Festive+Hearts ,http://desibeli.net/arvostelu/5744. Yhtye teki musiikkivideot albumin kappaleisiin Still Life, Still ja Festive Hearts. Lady Escape on myös soittanut suuren määrän keikkoja uransa aikana.http://www.facebook.com/pages/Lady-Escape/160808093833?sk=info ==Diskografia== ===Albumit=== * Festive Hearts (4/2012) * Unsung Land (9/2009) ===EP:t=== * Cum Drops (b-sides) (11/2012) * Messy Envelopes (5/2007) * Sally (11/2005) == Lähteet == ==Aiheesta muualla== *Lady Escape - Soundcloud *Lady Escape - Blogspot Luokka:Suomalaiset rockyhtyeet
Messinan maakunta

Messinan maakunta (, ) oli yksi Italian maakunnista 31.12.2016 asti. Vuoden 2017 alusta alkaen sen korvasi Messinan metropolikaupunki. Maakunta sijaitsi Sisilian saaren pohjoisosassa rajoittuen lännessä Palermon maakuntaan, etelässä Ennan ja Catanian maakuntiin, idässä Joonianmereen ja pohjoisessa Tyrrhenanmereen. Messinan maakunnan pinta-ala oli 3 247 km² ja asukasluku noin 650 000\. Maakunta muodostui 108 kunnasta, pääkaupunki oli Messina. Läheiset Liparisaaret kuuluivat hallinnollisesti maakuntaan. Messinan maakunta oli pääasiassa vuoristoista lukuun ottamatta lukuisten jokien suistoalueita. Suurin tasanko sijaitsi Milazzon ja Barcellona Pozzo di Gotton välisellä alueella, joka muodosti yhdessä pääkaupunki Messinan kanssa noin 500 000 asukkaan metropolialueen. Asutus oli keskittynyt pääasiassa rannikkoseudulle, sillä vuoristokylät hylättiin monin paikoin 1800-luvulla. Messinan maakunnan merkittävimmät vuoret olivat Nebrodi (korkein kohta 1 900 m) ja Peloritani (1 300 m). Maakunnan tärkeimpiin jokiin kuuluivat Alcantara ja Pollina, joista jälkimmäinen oli Messinan ja Palermon maakuntien rajajoki. Maakunnan suurimmat kaupungit olivat vuoden 2015 lopussa: Kunta Asukasluku Messina 240 414 Barcellona Pozzo di Gotto 41 618 Milazzo 31 798 == Lähteet == Luokka:Italian entiset maakunnat Luokka:Sisilian historia
Steel Mammoth

Steel Mammoth on porilaisen Jussi Lehtisalon johtama metalliyhtye. Se on julkaissut Lehtisalon Ektro Recordsin kautta kolme albumia ja yhden EP:n. Debyyttialbumilla Atomic Mountain kokoonpano oli Garfield Steel (Ville Pirinen), Juicyfier (Jussi Lehtisalo), Rema 7000 (Anssi Kasitonni) ja Warbus (Ilkka Vekka). == Jäsenet == * Juicyifer (Jussi Lehtisalo) – laulu, kitara, bassokitara, lyömäsoittimet * Garfield Steel (Ville Pirinen) – laulu, kitara, bassokitara * Warbus (Ilkka Vekka) – bassokitara * Masterator (Samae Koskinen) – rummut == Diskografia == === Studioalbumit === * * * * * * === EP:t === * == Lähteet == * Steel Mammoth Finnmusic.netin tietokannassa == Aiheesta muualla == * * NWOFHM.net Suomenkielinen keskustelualue aiheesta Luokka:Suomalaiset metalliyhtyeet Luokka:Stoner rock -yhtyeet
Nassim Nicholas Taleb

Nassim Nicholas Taleb (s. 1960) on libanonilaissyntyinen filosofi ja tutkija, joka on julkaissut esseitä ja esseekokoelmia tietoteoriasta. == Elämä == Taleb on asunut pitkään Yhdysvalloissa, jossa hän on tehnyt uran talousmatemaatikkona, kvanttina, eli kvantitatiivisena ammattilaisena rahoitussektorilla kehittäen muun muassa riskienhallintamenetelmiä. Hän loi uransa johdannaisten parissa, optioilla. Hänen työnantajiaan olivat CSFB ja UBS. Vuodesta 1998 Taleb on toiminut yksityisyrittäjänä finanssisektorilla. Taleb suoritti perustutkintonsa Whartonissa ja väitteli Pariisin yliopistossa. Hän on toiminut professorina ja luennoijana University of Massachusettsissa Amherstissä, New Yorkin yliopistossa ja London Business Schoolissa.London Business School Talebin tunnetuin teos Musta joutsen käsittelee sitä, miten erittäin epätodennäköiset mutta hyvin merkittävät asiat vaikuttavat maailmaan.Musta Joutsen Terra Cognita Joulun 2008 tienoilla Talebin kohuttiin varoittaneen maailmaa pankkikriisistä etukäteen.Hän ennusti talouskriisin Iltalehti 27.12.2008 == Suomennetut teokset == * * * * * Oma nahka pelissä : arkielämän piilotetut epäsymmetriat. (Skin in the Game, Hidden Asymmetries in Daily Life, 2018) Suom. Kimmo Pietiläinen. Terra Cognita, Helsinki, 2018. ISBN 978-952-5697-90-2. == Lähteet == Luokka:Tietoteoreetikot Luokka:Yhdysvaltalaiset filosofit Luokka:Yhdysvaltalaiset matemaatikot Luokka:Vuonna 1960 syntyneet Luokka:Elävät henkilöt